Адзін з самых старых дамоў у Селішчах – Лідзіі Васільеўны Мухі. Хата налічвае ўжо больш за дзевяць дзясяткаў гадоў. Але ж гаспадыня гасцей ля парога не сустрэне: вось ужо два гады мінула, як пайшла яна ў лепшы свет. Нягледзячы ні на што, да апошняга дня захоўвала жвавасць ды працалюбства. Адчувала, што час яе набліжаецца, таму, каб было каму па гаспадарцы ўпраўляцца ды прахам не пайшло нажытае, дазволіла пасяліцца на сялібе Івану Сальнікаву. Той пераехаў з далёкіх краёў і зараз наглядае за Мухінай хатай.